cyanic-selkie/wikianc huggingface dataset:
สุพจน์ จันทร์เจริญ
ประวัติ
สุพจน์ จันทร์เจริญ ชื่อเล่น: โด่ง ; เกิดเมื่อวันที่ 13 กุมภาพันธ์ พ.ศ. 2519 ที่อำเภอบ้านธิ จังหวัดลำพูน บิดาชื่อสุพรรณ จันทร์เจริญ จบการศึกษาระดับมัธยมศึกษาตอนต้นจากโรงเรียนมงฟอร์ตวิทยาลัย และระดับมัธยมศึกษาตอนปลายจาก โรงเรียนมัธยมวัดมกุฏกษัตริย์ มีผลงานอัลบั้มเพลงในฐานะนักร้องดูโอกับ ธนา สุทธิกมล ในชื่อว่า ลิฟท์-ออย หลังจากนั้นมีผลงานการแสดงละคร ภาพยนตร์ หลายเรื่อง
ทางด้านชีวิตส่วนตัว สมรสกับ นราวัลย์ นิรัติศัย ดารา นักแสดงหญิง และผู้ประกาศข่าวช่อง 5 เมื่อวันที่ 8 สิงหาคม พ.ศ. 2551 มีบุตรสาว 1 คน ชื่อ น้องพราว เกิดเมื่อวันที่ 24 มิถุนายน พ.ศ. 2553 เวลา 05.30 น.
ปี 2561 ลิฟท์ ไปออกรายการ The Mask Singer หน้ากากนักร้อง ซีซันที่ 4 ฉายา หน้ากากขนุน แข่งใน Group A โดยใช้เพลง คำถามโง่ ๆ (บอย โกสิยพงษ์ FT.Cutto) ทำให้แพ้หน้ากากปลาทอง ถูกถอดหน้ากากเป็นคนแรกในซีซั่นที่ 4
วิทยาลัยราชสุดา มหาวิทยาลัยมหิดล
วิทยาลัยราชสุดา มหาวิทยาลัยมหิดล เป็นสถาบันอุดมศึกษาสำหรับผู้พิการ ตั้งอยู่ภายในบริเวณมหาวิทยาลัยมหิดล ตำบลศาลายา อำเภอพุทธมณฑล จังหวัดนครปฐม โดยพระมหากรุณาธิคุณ ของสมเด็จพระเทพรัตนราชสุดาฯ สยามบรมราชกุมารี
ประวัติ
ในปี พ.ศ. 2534 สมเด็จพระเทพรัตนราชสุดาฯ สยามบรมราชกุมารี พระราชทานแนวพระราชดำริแก่มหาวิทยาลัยมหิดลเกี่ยวกับการจัดตั้งสถาบันการศึกษาระดับอุดมศึกษาในการพัฒนาศักยภาพความพร้อมทางการศึกษาโอกาสในด้านการประกอบอาชีพตลอดจนคุณภาพชีวิตของคนพิการ
28 พฤษภาคม พ.ศ. 2534 ทรงพระกรุณาโปรดเกล้าฯ จัดตั้งมูลนิธิราชสุดาขึ้น โดยได้พระราชทานพระราชานุญาตให้ใช้สร้อยพระนามาภิไธย "ราชสุดา" เป็นมงคลนามพระราชทาน ซึ่งตรงกับวันวิสาขบูชา อันเป็นมงคลนามสำหรับชื่อวิทยาลัยและมูลนิธิวิทยาลัยราชสุดา จึงถือเอาวันอังคารที่ 28 พฤษภาคม พ.ศ. 2534 เป็นฤกษ์กำเนิดของวิทยาลัย
ต่อมาวันที่ 19 สิงหาคม พ.ศ. 2535 สภามหาวิทยาลัยมหิดลได้ให้ความเห็นชอบในการจัดตั้งวิทยาลัยราชสุดา และในวันที่ 19 มกราคม พ.ศ. 2536 คณะรัฐมนตรีมีมติอนุมัติให้จัดตั้ง วิทยาลัยราชสุดา
วันที่ 25 มีนาคม พ.ศ. 2536 มีประกาศพระราชกฤษฎีกาจัดตั้ง วิทยาลัยราชสุดา มหาวิทยาลัยมหิดล
1 มิถุนายน พ.ศ. 2566 มีประกาศมหาวิทยาลัยมหิดล ให้ยุบวิทยาลัยราชสุดา และจัดตั้ง "ศูนย์วิทยาการราชสุดา” (Ratchasuda Academic Center) สังกัดคณะแพทยศาสตร์โรงพยาบาลรามาธิบดี โดยมีฐานะเทียบเท่าภาควิชา
รางวัลพระราชทานพระสุรัสวดี ครั้งที่ 30 ประจำปี พ.ศ. 2557
'''รางวัลพระราชทานพระสุรัสวดี ครั้งที่ 30 ประจำปี พ.ศ. 2557''' จัดขึ้นโดยสมาคมผู้สื่อข่าวบันเทิงแห่งประเทศไทย เมื่อวันที่ 2 มิถุนายน พ.ศ. 2558 ณ หอประชุมใหญ่ ศูนย์วัฒนธรรมแห่งประเทศไทย ภายในงานมีการประกาศรางวัลทั้งสิ้น 29 สาขา
รัญดภา มันตะลัมพะ
การศึกษา
รัญดภาจบการศึกษาระดับอนุบาลที่ โรงเรียนอนุบาลกุลมาศ กรุงเทพมหานคร จบการศึกษาระดับประถมศึกษาและมัธยมศึกษาที่ โรงเรียนเรยีนาเชลีวิทยาลัย จังหวัดเชียงใหม่ จบการศึกษาระดับปริญญาตรี ที่ คณะศิลปกรรมศาสตร์ เอกนาฏศิลป์สากล มหาวิทยาลัยศรีนครินทรวิโรฒ
ประเทศซิมบับเวในโอลิมปิกฤดูหนาว 2014
ประเทศซิมบับเว เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกซิมบับเวเป็นตัวแทนประเทศซิมบับเวในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
ทิม ร็อบบินส์
ทิโมธี แฟรนซิส "ทิม" ร็อบบินส์ (Timothy Francis "Tim" Robbins) เกิดเมื่อวันที่ 16 ตุลาคม ค.ศ. 1958 เป็นนักแสดง นักเขียนบท ผู้กำกับภาพยนตร์ โปรดิวเซอร์ภาพยนตร์ นักดนตรี เขาเป็นคู่ชีวิตของนักแสดง ซูเซิน ซาแรนดอน เขาเป็นที่รู้จักในบท นูค ใน Bull Durham ,บทแอนดี ดูเฟรสน์ ใน The Shawshank Redemption และบท เดฟ ใน Mystic River ที่เขาได้รับรางวัลออสการ์ในสาขานักแสดงสมทบชายยอดเยี่ยม
1958
เขตปกครองตนเองซินเจียงอุยกูร์
เขตปกครองตนเองซินเจียงอุยกูร์  (شىنجاڭ ئۇيغۇر ئاپتونوم رايونى-; 新疆维吾尔自治区) เป็นเขตปกครองตนเองของจีนในภาคตะวันตกเฉียงเหนือของประเทศ เป็นเขตปกครองใหญ่ที่สุดของจีน เป็นเขตการปกครองชาติที่ใหญ่ที่สุดเป็นอันดับ 8 ของโลก กินพื้นที่กว่า 1.6 ล้านตารางกิโลเมตรและเป็นเขตการปกครองที่มีประชากรมากที่สุดติดอันดับหนึ่งในสิบ มีดินแดนพิพาทอักไสชินที่จีนบริหารอยู่ ซินเจียงมีพรมแดนติดต่อกับประเทศรัสเซีย มองโกเลีย คาซัคสถาน คีร์กีซสถาน ทาจิกิสถาน อัฟกานิสถาน ปากีสถานและอินเดีย นอกจากนี้ยังมีพรมแดนติดต่อกับทิเบต มีน้ำมันสำรองอุดมสมบูรณ์และเป็นภาคที่ผลิตแก๊สธรรมชาติใหญ่ที่สุดของจีน
ที่ตั้งและอาณาเขต
เขตปกครองตนเองซินเจียงอุยกูร์มีพื้นที่ติดต่อดังนี้
ประวัติศาสตร์
ตั้งแต่สองพันปีก่อนเป็นต้นมา ดินแดนซินเจียงก็เป็นดินแดนส่วนหนึ่งของประเทศจีน ที่มีความเป็นเอกภาพและประกอบด้วยหลายชนชาติ เมื่อ 60 ก่อนคริสต์ศักราช ราชวงศ์ฮั่นได้จัดตั้งองค์กรบริหารซียวี่ เพื่อปกครองเขตซินเจียงโดยตรง ซึ่งมีขอบเขตรวมถึงทะเลสาบปาเอ่อร์คาสือ (巴尔喀什湖) และเขตที่ราบสูงพ่าหมีเอ่อร์ (帕米尔高原) ภายในเวลา 1,000 ปีเศษต่อจากนั้น เขตซินเจียงสังกัดอยู่ในองค์กรบริหารท้องถิ่น ที่จัดตั้งโดยรัฐบาลกลาง
ครั้นถึงราชวงศ์ชิง รัฐบาลกลางได้แต่งตั้งนายพลอีหลี เพื่อปกครองดินแดนซินเจียงทั้งหมดและเมื่อถึงปี พ.ศ. 2427 เขตซินเจียงได้รับการสถาปนาขึ้นเป็นมณฑล ทำให้ความสัมพันธ์ระหว่างซินเจียงกับมณฑลต่าง ๆ ในแผ่นดินใหญ่จีนมีความใกล้ชิดยิ่งขึ้น
เดือนกันยายน พ.ศ. 2492 ซินเจียงได้รับการปลดแอกอย่างสันติ จนเมื่อถึงวันที่ 1 ตุลาคม สาธารณรัฐประชาชนจีนได้สถาปนาขึ้น เขตซินเจียงจึงกลายเป็นเขตบริหารระดับมณฑลที่มีอำนาจปกครองตนเองได้เขตหนึ่งของจีน
ประวัติศาสตร์จีนในสมัยโบราณมีมาตั้งแต่สมัยวัฒนธรรมเครื่องปั้นดินเผาแดงและเครื่องปั้นดินเผาดำเริ่มต้นการปกครองโดยราชวงศ์เซี่ย ราชวงศ์ซาง ราชวงศ์โจว และราชวงศ์ฉินตามลำดับ และสิ้นสุดลงที่สมัยราชวงศ์ฮั่น ค.ศ. 220
ภูมิประเทศ
มีภูเขาอาเอ่อร์ไท่ซาน ภูเขาเทียนชาน และภูเขาคุนหลุนชานตั้งอยู่จากทิศเหนือไปยังทิศใต้ มีแม่น้ำทาริมซึ่งเป็นแม่น้ำภายในดินแดนที่ไม่ไหลลงทะเลที่ใหญ่ที่สุดของจีน มีทะเลสาบโบสทัง (ทะเลสาบปั๋วซือเถิง) เป็นทะเลสาบที่ใหญ่ที่สุดในซินเจียงและเป็นทะเลสาบน้ำจืดที่ใหญ่ที่สุดแห่งหนึ่งในประเทศจีน แอ่งตูร์ปัน (แอ่งถูหลู่ฟาน) ซึ่งเป็นพื้นที่ต่ำสุดของจีน พื้นที่ส่วนใหญ่เป็นทะเลทราย ทะเลทรายทากลามากัน (塔克拉玛干沙漠, ทะเลทรายถ่าเคอลาหม่ากาน) เป็นทะเลทรายที่ใหญ่ที่สุดของจีน และอันดับที่สองของโลก และมีทะเลทรายกู๋เอ่อร์ปานทงกู่เท่อ (古尔班通古特沙漠) เป็นทะเลทรายใหญ่อันดับที่สองของจีน อุดมด้วยทรัพยากรน้ำมันปิโตรเลียม แก๊สธรรมชาติ
พื้นที่ 1.66 ล้านตร.กม แบ่งเขตการปกครองเป็น 17 เมือง 70 อำเภอ และ 844 หมู่บ้าน ในจำนวนนี้มีหมู่บ้านชนส่วนน้อยถึง 42 หมู่บ้าน ในเมืองใหญ่ทั้ง 13 เมือง เป็นเขตปกครองตนเองของชนส่วนน้อยถึง 5 เมือง
เมจะ
ใบชาเมจะมีลักษณะที่เล็กและโค้งงอ ยิ่งใบโค้งมาก คุณภาพก็จะยิ่งสูงขึ้น เนื่องจากส่วนปลายของดอกตูมและใบมีความชื้นสูงและอ่อนนุ่ม จึงมักจะม้วนงอตามธรรมชาติ
เนื่องจากสารสกัดชามีความเข้มข้นในดอกตูมและใบ รสชาติจึงเข้มข้น ความฝาด ความขม และรสอูมามิก็เข้มข้น และสีน้ำเป็นสีเขียวเข้ม เนื่องจากมีปริมาณกาเฟอีน สูงจึงมีผลชูกำลังเช่นกัน นอกจากนี้ เนื่องจากใบชามีลักษณะโค้งงอ จึงสามารถเพลิดเพลินกับชากี่ครั้งก็ได้จนกว่าใบชาจะเปิดหมด ซึ่งแตกต่างจากคูกิจะ ซึ่งจำกัดการแช่แค่ 2 ครั้ง และเซ็นจะ ซึ่งจำกัดการแช่แค่ 3 หรือ 4 ครั้ง ในทางกลับกัน เนื่องจากรสชาติดั้งเดิมนั้นเข้มข้น ชาจะเข้มข้นเกินไปหากชงด้วยน้ำร้อนหรือหากชงนานเกินไป ดังนั้นจึงควรชงด้วยน้ำอุ่นจะดีกว่า
โรงเรียนสตรีศึกษา
โรงเรียนสตรีศึกษา เดิมเป็นโรงเรียนสตรีประจำจังหวัดร้อยเอ็ด ตั้งอยู่ที่อำเภอเมืองร้อยเอ็ด จังหวัดร้อยเอ็ด ปัจจุบันเปิดสอนในรูปแบบสหศึกษาในระดับมัธยมศึกษาตอนต้นและมัธยมศึกษาตอนปลาย จัดอยู่ในประเภทโรงเรียนมัธยมศึกษาขนาดใหญ่พิเศษ ทำการเรียนการสอนตามหลักสูตรการศึกษาขั้นพื้นฐาน ระดับช่วงชั้นที่ 3 และช่วงชั้นที่ 4 สังกัดสำนักงานเขตพื้นที่การศึกษามัธยมศึกษาร้อยเอ็ด กระทรวงศึกษาธิการ โดยมีเนื้อที่ 25 ไร่ 1 งาน 93.4 ตารางวา
ประวัติ
การจัดการศึกษาในจังหวัดร้อยเอ็ดระยะแรกเกิดขึ้นในวัด เมื่อประมาณปี พ.ศ. 2453 พระครูอดุลย์ ศีลพรต เจ้าอาวาสวัดศรีมงคล (วัดสระทอง ในปัจจุบัน) อำเภอเมืองร้อยเอ็ด จังหวัดร้อยเอ็ด ได้ปรับปรุงศาลาวัดให้เป็นที่เรียนของเด็กชายประมาณ 20 คน มีพระภิกษุในวัดเป็นครูช่วยสอนซึ่งเป็นช่วงระยะเวลาที่พระบาทสมเด็จพระมงกุฎเกล้าเจ้าอยู่หัวทรงริเริ่มขยายการศึกษาออกสู่หัวเมือง พ.ศ. 2454 รัฐบาลได้มอบหมายให้ราชบุรุษจันทร์ มาเป็นโรงเรียนอย่างเป็นทางการที่วัดศรีมงคล ตั้งชื่อว่า โรงเรียนวัดศรีมงคล เปิดสอนชั้นมูล ชั้นปีที่ 1 ชั้นปีที่ 2 และชั้นปีที่ 3 ตามลำดับ ได้แต่งตั้งครูมาเพิ่มอีก 2 คน คือ ครูแม้น โปรณานนท์ และครูทุย สุทธิชัย
ระยะนี้มีนักเรียนหญิงมาเรียนรวมอยู่บ้าง ปลายปี พ.ศ. 2456 ศาลาที่เรียนทรุดโทรมจึงย้ายมาทำการสอนที่ที่ว่าการอำเภอเก่าริมคูเมืองเปลี่ยนชื่อเป็นโรงเรียนประจำมณฑลร้อยเอ็ด (ต่อมาเปลี่ยนชื่อเป็นโรงเรียนประจำจังหวัดและโรงเรียนร้อยเอ็ดวิทยาลัย) ส่วนนักเรียนหญิงไปเรียนที่โรงเรียนที่สร้างบริเวณ ถนนรัฐกิจไคลคลา (บริเวณสำนักงานสรรพากรจังหวัดในปัจจุบัน) ชื่อโรงเรียนสตรีศึกษาประจำจังหวัดร้อยเอ็ด โดยมีราชบุรุษจันทร์ อุตรพรหม ทำหน้าที่รักษาการครูใหญ่เป็นคนแรก
ต่อมาปี พ.ศ. 2465 เกิดเพลิงไหม้อาคารเรียน จึงไปสร้างอาคารเรียนชั่วคราวบริเวณข้างโรงเรียนประจำจังหวัดชาย จนปี พ.ศ. 2469 จึงย้ายมาเรียนที่อาคารไม้ชั้นเดียว ที่สร้างใหม่บริเวณถนนรัฐกิจไคลคลา อีกครั้งหนึ่ง พ.ศ. 2487 กระทรวงศึกษาธิการได้แลกเปลี่ยนที่ดินกับกระทรวงมหาดไทยบริเวณถนนสุริยเดชบำรุง เป็นอาคารไม้ 2 ชั้น 8 ห้องเรียน งบประมาณจากกระทรวงศึกษาธิการจำนวน 24,000 บาท และเปลี่ยนชื่อโรงเรียนเป็นโรงเรียนสตรีร้อยเอ็ด สตรีศึกษา โดยจัดการเรียนการสอนระดับมัธยมศึกษาตามาแผนการศึกษาแห่งชาติ พ.ศ. 2478 ได้รับความนิยมจากประชาชนชาวร้อยเอ็ดส่งลูกหลานเข้าเรียนต่อระดับมัธยมศึกษาเป็นจำนวนมากในสมัยนั้น
พ.ศ. 2494 จังหวัดได้ก่อตั้งโรงเรียนอนุบาลร้อยเอ็ด ได้ขอใช้ที่ดินโรงเรียนบริเวณด้านทิศเหนือเพื่อสร้างอาคารเรียนสำหรับสอนโรงเรียนอนุบาลร้อยเอ็ด พ.ศ. 2499 โรงเรียนได้งบประมาณสร้างอาคารเรียนคอนกรีตแบบ 220 จำนวน 20 ห้องเรียน (อาคาร 2 ปัจจุบัน) งบประมาณ 253,290 บาท ทำให้มีอาคารถาวรเป็นครั้งแรก
พ.ศ. 2503 ได้เปลี่ยนชื่อโรงเรียนจากสตรีร้อยเอ็ด สตรีศึกษา เป็นโรงเรียนสตรีศึกษา จังหวัดร้อยเอ็ด เปิดสอนถึงชั้นเตรียมอุดมศึกษาแผนกอักษรศาสตร์ รับทั้งนักเรียนชายและนักเรียนหญิง
พ.ศ. 2516 โรงเรียนอนุบาลร้อยเอ็ดย้ายไปตั้งในที่ปัจจุบัน ทางโรงเรียนจึงใช้อาคารอนุบาลเก่าเป็นห้องเรียนเพิ่มเติม เปิดแผนกวิทยาศาสตร์-คณิตศาสตร์ คหกรรมศาสตร์ และแผนกภาษาต่างประเทศ (ภาษาบาลีและภาษาฝรั่งเศส) พ.ศ. 2519 ได้งบประมาณสร้างอาคารเรียนแบบ 318 ป 3 ชั้น 18 ห้องเรียน (อาคาร 1 ปัจจุบัน) ใช้งบประมาณ 3,500,000 บาท และโรงเรียนได้ซื้อที่ดินเพิ่มเติมด้านทิศตะวันออกและได้ขอใช้ที่ดินของศาลจังหวัดร้อยเอ็ดด้านทิศตะวันออก เพื่อสร้างบ้านพักครู โดยการดำเนินการของ ผอ.ประจวบ ชำนิประศาสตร์
พ.ศ. 2520 ได้ใช้หลักสูตรใหม่ เปิดการสอน 6 สายการเรียน ได้แก่ สายวิทย์-คณิตศาสตร์, อังกฤษ-คณิตศาสตร์, อังกฤษ-สังคม, ภาษาฝรั่งเศส, ธุรกิจ และ คหกรรมทั่วไป พ.ศ. 2521 ได้งบประมาณสร้างอาคารแบบ 318 ค 3 ชั้น 18 ห้องเรียน (อาคาร 3 ปัจจุบัน) งบประมาณ 3,200,000 บาท
พ.ศ. 2522 กรมศิลปากรได้ก่อตั้งวิทยาลัยนาฏศิลป์ร้อยเอ็ด ขอใช้อาคารเรียนชั่วคราว (อาคารอนุบาลเก่า) ทำการสอนจนปี พ.ศ. 2525 จึงย้ายไปตั้งวิทยาลัยนาฏศิลป์ร้อยเอ็ดในที่ตั้งปัจจุบัน ต่อมาจึงรื้ออาคารอนุบาลเก่าออก ปรับพื้นที่เป็นสนามหน้าโรงเรียน
และในปีพ.ศ. 2525 ได้รับงบประมาณสร้างโรงฝึกผลศึกษาแบบเอนกประสงค์ ในปี พ.ศ. 2527 โรงเรียนได้งบประมาณก่อสร้างอาคารแบบ 415 ล 4 ชั้น 15 ห้องเรียน (อาคาร 4 ปัจจุบัน) งบประมาณ 4,298,900 บาท ข้างล่างจากเกิดเป็นใต้ถุนได้ปรับเป็นห้องสมุด พ.ศ. 2537 ได้งบประมาณสร้างอาคารโรงอาหาร หอประชุม แบบ 101 ล/27 และในปี พ.ศ. 2543 ได้รับงบประมาณสร้างอาคารแบบ 324 ล/41 หลังคาทรงไทย (อาคาร 84 ปี) งบประมาณ 19,836,883 บาท จากการสนับสนุนผลักดันจากผู้เชี่ยวชาญกรมสามัญศึกษา คุณวิชัย เวียงสงค์ และท่าน ผอ.สุพรรณี สมานญาติ ผู้อำนวยการโรงเรียนขณะนั้นคือ ท่านอธิบดีกว้าง รอบคอบ ท่านอธิบดีบรรจบ พงศ์ศาสตร์
ปัจจุบันโรงเรียนสตรีศึกษา สังกัดสำนักงานเขตพื้นที่การศึกษามัธยมศึกษาร้อยเอ็ด กระทรวงศึกษาธิการ ตั้งอยู่ที่ ถนนสุริยเดชบำรุง อำเภอเมืองร้อยเอ็ด จังหวัดร้อยเอ็ด มีเนื้อที่ 25 ไร่ 1 งาน 93 4/10 ตารางวา เปิดสอนในระดับมัธยมศึกษา ทั้งชายและหญิง
พื้นที่และอาคารเรียน
โรงเรียนสตรีศึกษา มีพื้นที่รวมทั้งสิ้น 25 ไร่ 1 งาน 93 4/10 ตารางวา ประกอบด้วยอาคารเรียนถาวร 7 หลัง และอาคารประกอบอื่นๆ อีก เช่น หอประชุม โรงอาหาร อาคารพลศึกษา อาคารชั่วคราว โรงจอดจักรยายนตร์ รวมถึงสนามฟุตบอลและสนามบาสเกตบอล
เพ็ญ พิสุทธิ์
เพ็ญพิสุทธิ์ เลิศรัตนชัย เป็นที่รู้จักในชื่อ เพ็ญ พิสุทธิ์ (เกิด 19 พฤศจิกายน พ.ศ. 2507) เป็นนักแสดงชาวไทย
ประวัติ
เพ็ญพิสุทธิ์ เป็นบุตรของพันเอก ฉลาด และนาง ฉวีวรรณ คงสมุทร มีพี่น้อง 3 คน เข้าสู่วงการบันเทิงด้วยการถ่ายแบบนิตยสารวัยรุ่นและมีงานโฆษณาหลายชิ้น ก่อนเข้าสู่วงการภาพยนตร์ มีผลงานเรื่องแรกคือ ซึมน้อยหน่อยกะล่อนมากหน่อย พร้อมทั้งร้องเพลงประกอบภาพยนตร์ชื่อ ตัดใจไม่ลง ซึ่งได้รับความนิยมในสมัยนั้น ต่อด้วยภาพยนตร์เรื่อง ปลื้ม ซึ่งเป็นภาคสอง และยังมีผลงานเรื่องอื่น ๆ อีกมากมาย ต่อมาได้พลิกบทบาทจากนางเอกใส ๆ เป็นบทดราม่าในภาพยนตร์เรื่อง เหยื่อ ทำให้เธอได้รับการเสนอชื่อเข้าชิงรางวัลตุ๊กตาทองสมทบหญิง แต่พ่ายให้อภิรดี ภวภูตานนท์ จาก ภุมรีสีทอง
ด้านชีวิตครอบครัว สมรสกับวินิจ เลิศรัตนชัย และมีลูกสาวสองคนเป็นนักกีฬาขี่ม้าทีมชาติไทยชื่อสายลับ เลิศรัตนชัย และเสียงซอ เลิศรัตนชัย
บุรุษ (ภาษาศาสตร์)
ในทางภาษาศาสตร์ บุรุษ (grammatical person) เป็นการแยกแยะบุคคลทางไวยากรณ์ โดยทั่วไปได้แก่ บุรุษที่หนึ่งหมายถึงผู้พูด บุรุษที่สองหมายถึงผู้ที่พูดด้วย และบุรุษที่สามหมายถึงผู้อื่นที่พูดถึง ภาษาทั่วไปจะแสดงบุรุษผ่านคำสรรพนาม เรียกว่า บุรุษสรรพนาม ตัวอย่างเช่น ในภาษาไทย "ฉัน" เป็นสรรพนามบุรุษที่หนึ่ง "คุณ" เป็นสรรพนามบุรุษที่สอง และ "เขา" เป็นสรรพนามบุรุษที่สาม นอกจากนี้ ภาษายังมักแสดงบุรุษผ่านการผันคำกริยา เช่น กริยาปกติในภาษาอังกฤษมีการเติม -s ในบุรุษที่สาม เอกพจน์
ธงอาเซียน
ธงสมาคมประชาชาติแห่งเอเชียตะวันออกเฉียงใต้ เป็นหนึ่งในสัญลักษณ์ของสมาคมประชาชาติแห่งเอเชียตะวันออกเฉียงใต้ (ASEAN). ประกอบด้วยสัญลักษณ์อย่างเป็นทางการของสมาคมประชาชาติแห่งเอเชียตะวันออกเฉียงใต้บนพื้นสีน้ำเงิน
ประวัติ
ธงก่อนหน้าของอาเซียนคล้ายคลึงกับปัจจุบันในสมัยการก่อตั้งคือ พื้นหลังสีขาวแทนสีน้ำเงินขอบของวงกลมพร้อมกับคำว่าอาเซียนเป็นสีน้ำเงินและวงกลมสีเหลืองสดใส ก้านรวงข้าวมีสีน้ำตาลทอง
การกำหนดสี
อัตราส่วนความกว้างกับความยาวของธงคือ 2:3 ตามกฎบัตรอาเซียนรวมถึงข้อกำหนดด้านล่างสำหรับการใช้ธง:
สถิติในฟีฟ่าคอนเฟเดอเรชันส์คัพ 2017
นี่คือสถิติของ ฟีฟ่าคอนเฟเดอเรชันส์คัพ 2017, การแข่งขันที่มีแปดทีมกำลังทำการแข่งขันตั้งแต่วันที่ 17 มิถุนายน พ.ศ. 2560 เรื่อยไปจนถึงวันที่ 2 กรกฎาคม พ.ศ. 2560. ทัวร์นาเมนต์จัดขึ้นที่ประเทศรัสเซีย.
ผู้ทำประตู
<section begin=Statistics /> 43 ประตูที่ทำได้ใน 16 นัด, สำหรับค่าเฉลี่ย ประตูต่อนัด.
แหล่งที่มา: ฟีฟ่า <section end=Statistics />
การผ่านบอล
แหล่งที่มา: ฟีฟ่า <section end=Assists />
แอปเปิลเดลี่
แอปเปิลเดลี่ (Apple Daily; 蘋果日報) เป็นหนังสือพิมพ์แท็บลอยด์ภาษาจีนทรงอิทธิพลที่ปัจจุบันได้เลิกผลิตแล้ว ในฮ่องกง ตีพิมพ์ตั้งแต่ปี 1995 ถึง 2021 ก่อตั้งขึ้นโดย จิมมี ไหล่ และหนังสือพิมพ์นี้เคยเป็นหนังสือพิมพ์ที่ขายดีที่สุดในฮ่องกง ทั้งแอปเปิลเดลี่ และ นิตยสารเนกซท์ เป็นส่วนหนึ่งของผลิตภัณฑ์โดยเนกซท์ดิจิทอล แอปเปิลเดลี่ตีมพิมพ์เป็นภาษาจีนตัวเต็มทั้งฉบับพิมพ์และดิจิทอล ส่วนฉบับภาษาอังกฤษมีให้บริการแบบดิจิทอลเท่านั้น ในประเทศไต้หวันมีการตีพิมพ์หนังสือพิมพ์พี่น้องในชื่อเดียวกันภายใต้การลงทุนร่วมกับบริษัทอื่น ๆ
ในผลการสำรวจของสถาบันรอยเตอส์ในเดือนมกราคม 2019 พบว่าหนังสือพิมพ์แอปเปิลเดลี่และรุ่นเว็บไซต์ข่าวมีผู้เข้าใช้บริการและอ่านมากที่สุดเป็นอันดับสองของประเทศฮ่องกง รวมถึงพบว่าเป็นหนังสือพิมพ์ที่น่าเชื่อถือน้อยที่สุดเป็นอันดับสามในบรรดาแหล่งข่าวหลักของฮ่องกง อย่างไรก็ตาม ผลการสำรวจโดยมหาวิทยาลัยจีนฮ่องกงซึ่งสำรวจในปีเดียวกันกลับพบว่าเป็นหนังสือพิมพ์ที่น่าเชื่อถือที่สุดอันดับสามในบรรดาหนังสือพิมพ์เชิงพาณิชย์
บทบรรณาธิการและการรายงานข่าวของแอปเปิลเดลี่มีลักษณะเอนเอียงไปทางคณะนิยมประชาธิปไตย และต่อต้านรวมถึงวิพากษ์วิจารณ์รัฐบาลจีนภายใต้พรรคคอมมิวนิสต์จีน ในขณะเดียวกัน แอปเปิลเดลี่ยังเคยถูกกล่าวหาว่าเป็นสื่อที่เผยแพร่แนวคิดเกลียดชังคนจีน หลังการประกาศใช้กฎหมายที่เป็นที่ถกเถียงอย่างหนัก ซึ่งจะเข้าควบคุมเสรีภาพในการพูดคุยและรายงานข่าวในฮ่องกง สำนักงานของแอปเปิลเดลี่ถูกตำรวจบุกค้นในวันที่ 10 สิงหาคม 2020 การบุกค้นครั้งนี้ถูกวิพากษ์วิจารณ์และประณามอย่างรุนแรงจากทั่วโลก
ในเดือนมิถุนายน 2021 รัฐบาลฮ่องกงโดยแครี่ หลั่ม ประกาศบังคับสั่งปิดหนังสือพิมพ์ จัดการบุกค้นและจับกุมเจ้าหน้าที่ระดับสูงของหนังสือพิมพ์จำนวนมากในวันที่ 17 มิถุนายน 2021 รวมถึงสั่งแช่แข็งบัญชีและทรัพย์สินของบริษัททั้งหมดด้วยความผิดฐานละเมิดกฎหมายความมั่นคงฉบับใหม่ สภาวะที่การเงินของบริษัทถูกแช่แข็งประกอบกับจิมมี ไหล่ ผู้ก่อตั้งและหัวหลักสำคัญทางการเงินของหนังสือพิมพ์ถูกจับกุม ส่งผลให้ต่อมาแอปเปิลเดลีประกาศปิดตัวอย่างเป็นทางการ โดยตีพิมพ์ฉบับสุดท้ายในวันที่ 24 มิถุนายน 2021. ช่องยูทูบ "Apple Daily" และบริษัทสนับสนุนกิจการของแอปเปิลเดลี่ "Fruit Seed" ปิดบริการลงในเวลา 23:59 ของวันที่ 23 มิถุนายน 2021
โคนาจะ
โคนาจะ (粉茶, แปลว่า "ชาผง") คือเศษผงที่ผลิตขึ้นระหว่างกระบวนการผลิตเซ็นจะ ได้มาพร้อมไปกับคูกิจะ และเมจะ เรียกได้ว่าเป็นผลพลอยได้ มีราคาถูกเพราะเหมือนเป็นของแถมจากเซ็นจะ แต่คุณภาพของใบชาไม่ได้ด้อยไปกว่าเซ็นจะ ดังนั้นคนจึงกล่าวกันว่ามีรสชาติดีเมื่อเทียบกับราคา
เนื่องจากอยู่ในรูปผง ส่วนประกอบของใบชาจึงละลายได้ง่าย ทำให้สามารถชงชาที่มีสีสดใสและรสชาติเข้มข้นได้ สามารถชงด้วยน้ำร้อนได้อย่างรวดเร็วด้วยเวลาสกัดสั้น ๆ และมีรสชาติเข้มข้น ดังนั้นจึงเป็นชามาตรฐานที่เสิร์ฟเป็นอางาริ ในร้านซูชิ เพื่อจุดประสงค์ในการขจัดรสชาติของซูชิ ที่ค้างอยู่ในคอและทำให้เพดานปากสดชื่น ในทางกลับกัน เนื่องจากส่วนผสมของใบชาถูกสกัดออกมาอย่างรวดเร็ว ชาจึงหมดเกลี้ยงในการชงครั้งแรก และไม่สามารถเพลิดเพลินกับการชงชาหลายครั้งเหมือนอย่างเซ็นจะ
นอกจากนี้ เนื่องจากโคนาจะเป็นเพียงใบชาที่ออกมาจากกระบวนการผลิตเซ็นจะ เปลือกใบชาจะยังคงอยู่หลังจากการต้ม และใบชาจะไม่ละลายหมด
ในช่วงไม่นานมานี้ ฟุมมัตสึจะ (粉末茶) ซึ่งเป็นชาที่ทำโดยการบดใบชาเองและละลายในน้ำร้อนได้ถูกคิดค้นขึ้น แม้จะคล้ายกันชวนให้สับสนได้ง่าย แต่ก็เป็นคนละอย่างกับโคนาจะ และก็เป็นคนละอย่างกับมัจจะด้วย
นกกระเรียนหมวกขาว
นกกระเรียนหมวกขาว (Hooded Crane) เป็นนกกระเรียนขนาดเล็ก มีลำตัวสีเทา คอส่วนบนและหัวเป็นสีขาว มีหนังเปลือยสีแดงตรงกระหม่อมเหนือตา ถึงมันเป็นนกกระเรียนขนาดเล็กแต่ก็ยังถือว่าเป็นนกขนาดใหญ่ ยาว 1 เมตร ช่วงปีกกว้าง 1.87 เมตร และหนัก 3.7 กิโลกรัม
นกกระเรียนหมวกขาวมีแหล่งผสมพันธุ์วางไข่ในกลางถึงใต้และตะวันออกเฉียงใต้ของไซบีเรีย และในประเทศมองโกเลียแต่ยังคงไม่เป็นที่แน่ใจนัก ในฤดูหนาวประชากรมากกว่า 80% จะอยู่ที่ ไอซูมิ (Izumi) ทางตอนใต้ของประเทศญี่ปุ่น นอกจากนี้ยังพบในประเทศเกาหลีใต้และจีน
ประชากรของนกชนิดนี้ประมาณกันว่าเหลืออยู่ 9,500 ตัว สาเหตุหลักที่คุกคามต่อการอยู่รอดของนกคือการสูญเสียและเสื่อมโทรมของพื้นที่ชุ่มน้ำในประเทศจีนและเกาหลีใต้ ซึ่งเป็นผลมาจากการพัฒนาและการสร้างเขื่อน
นกกระเรียนหมวกขาวถูกจัดสถานะเป็นเสี่ยงต่อการสูญพันธุ์ในบัญชีแดงของสหภาพเพื่อการอนุรักษ์ธรรมชาติ และจัดอยู่ในบัญชีที่ 1 และ 2 ของCITES ได้มีการจัดตั้งสมาคม Grus monacha International Aid (白头鹤的故事) ขึ้นเพื่อหาทางอนุรักษ์นกชนิดนี้
การวิจัยเชิงปฏิบัติ
การวิจัยเชิงปฏิบัติเป็นความพยายามในการหาความรู้เพื่อแก้ปัญหาที่เผชิญอยู่ ด้วยการนำความรู้ที่มีอยู่ไปใช้ปฏิบัติจริงในบริบทของพื้นที่ เพื่อสร้างองค์ความรู้ใหม่ โดยตั้งอยู่บนพื้นฐานความเชื่อที่ว่า ความรู้สามารถเกิดขึ้นจากความมุ่งมั่นร่วมใจที่จะปฏิบัติและเรียนรู้ร่วมกัน กระบวนการหาความรู้ใหม่ในลักษณะนี้ไม่จำเป็นจะต้องดำเนินการโดยผู้เชี่ยวชาญภายนอกเท่านั้น แต่สามารถสร้างกลไกเพื่อการสร้างความรู้ใหม่โดยผู้ปฏิบัติได้เอง
การวิจัยเชิงปฏิบัติคือการนำแนวคิดไปสู่การปฏิบัติโดยมีเจตจำนงที่จะปรับปรุงหรือเปลี่ยนแปลงสภาพสังคมด้วยการเพิ่มองค์ความรู้สู่สังคมนั้น ทั้งนี้จะเป็นการใช้งานองค์ความรู้ภายใต้บริบทที่เป็นจริง มีการศึกษาสถานการณ์ในสังคมโดยผู้ที่มีส่วนเกี่ยวข้องกับสถานการณ์นั้นเพื่อเพิ่มความเข้าใจในปรากฏการณ์ อันจะนำไปสู่การปรับปรุงหรือเปลี่ยนแปลงตนเองได้
รูปแบบของกิจกรรมในการสร้างความรู้ใหม่ ของการวิจัยเชิงปฏิบัติการ จะเป็นกระบวนการที่มีการเปลี่ยนแปลงอย่างต่อเนื่องในทุกๆ กิจกรรมในเส้นเวียนก้นหอยเพื่อค้นหาความรู้อย่างลุ่มลึก ใช้วิธีการแก้ปัญหาแบบมีส่วนร่วม เน้นความร่วมมือโดยเสมอภาค สร้างความรู้เพื่อการปรับปรุงเปลี่ยนแปลงของสังคม โดยมีจุดมุ่งหมายเพื่อสังคมที่ดีขึ้น ผลที่ได้จากการวิจัยเชิงปฏิบัติจะได้ทั้งองค์ความรู้ใหม่ และความสามารถใหม่ในการผลิตความรู้ด้วย
เรสเซิลเมเนีย ครั้งที่ 1
เรสเซิลมาเนีย ครั้งที่ 1 จัดในวันที่ 31 มีนาคม ค.ศ. 1985 ณ เมดิสัน สแควร์ การ์เดน เมืองนิวยอร์กซิตี รัฐนิวยอร์ก สหรัฐอเมริกา โดยมีจำนวนผู้เข้าชมในสนามทั้งสิ้น 19,121 คน เป็นการจัดขึ้นครั้งแรกของ เรสเซิลมาเนีย และ เป็นรายการจัดขึ้นครั้งแรกของรายการเพย์-เพอร์-วิว
พาเมลา แอนเดอร์สัน
พาเมลา เดนิส แอนเดอร์สัน (Pamela Denise Anderson; เกิดวันที่ 1 กรกฎาคม พ.ศ. 2510) นางแบบและนักแสดงชาวแคนาดา-อเมริกัน เป็นอดีตนางแบบหน้ากลางของนิตยสารเพลย์บอย ฉบับเดือนกุมภาพันธ์ 2533 มีชื่อเสียงเป็นที่รู้จักจากบทบาทการแสดงในซีรีส์ Baywatch (2535–2540), Home Improvement (2534–2536) และ V.I.P. (2541–2545)
พาเมลา แอนเดอร์สันเกิดที่รัฐบริติชโคลัมเบีย มีเชื้อสายฟินแลนด์และรัสเซีย เธอได้รับสัญชาติอเมริกันหลังจากการสมรสกับทอมมี ลี มือกลองสมาชิกผู้ก่อตั้งวงดนตรีฮาร์ดร็อก มอตลีย์ครู ต่อมาต่อได้แต่งงานใหม่กับคิด ร็อก แร็ปเปอร์ชาวอเมริกันและหย่าร้างใน พ.ศ. 2550
ปัจจุบันเธอมีลูกชายด้วยกัน 2 คน คือ แบรนดอน ทอมัส แจ็กเกอร์ (เกิดเมื่อ พ.ศ. 2539) และดีแลน เจมส์ แจ็กเกอร์ (เกิดเมื่อ พ.ศ. 2540) และอาศัยอยู่ลอสแอนเจลิส สหรัฐอเมริกา กับลูก ๆ ทั้ง 2 คน
ประเทศจีนไทเปในโอลิมปิกฤดูหนาว 2014
ประเทศจีนไทเป เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกจีนไทเปเป็นตัวแทนประเทศจีนไทเปในการส่งนักกีฬาเข้าร่วมแข่งขันทั้งหมดจำนวน 3 คน ใน 3 ชนิดกีฬา
สเกตความเร็ว
ผลการแข่งขันดังนี้ :
ซูเปอร์นักรบดับทัพอสูร
ซูเปอร์นักรบดับทัพอสูร (อังกฤษ: Edge of Tomorrow) คือ ภาพยนตร์อเมริกันปี พ.ศ. 2557 แนวนิยายวิทยาศาสตร์ทหาร กำกับโดย ดั๊ก ลีแมน นำแสดงโดย ทอม ครูซ และเอมิลี บลันต์ และเขียนบทโดย คริสโตเฟอร์ แม็คควอรี่ เจซ บัตเทอร์เวิร์ธ และจอห์น-เฮนรี บัตเทอร์เวิร์ธ
เนื่อเรื่องของภาพยนตร์เรื่องนี้ถูกดัดแปลงมาจากไลต์โนเวลเรื่อง ออลยูนีดอิสคิล ของฮิโระชิ ซะกุระซะกะ โดยมีฉากหลังเป็นโลกมนุษย์ในปี พ.ศ. 2563 เล่าเรื่องของบิล เคจ (แสดงโดยครูซ) ทหารจากหน่วยประชาสัมพันธ์กองทัพที่ถูกลงโทษให้ไปร่วมรบในสงครามครั้งใหญ่ระหว่างมนุษย์กับมนุษย์ต่างดาวเผ่าที่ชื่อ “มิมิก” ที่มาบุกโลกตั้งแต่ปี พ.ศ. 2558 เขาถูกสังหารในสงครามครั้งนั้น แต่ก็กลับฟื้นขึ้นมาอีกครั้งในวันก่อนหน้าที่จะเกิดสงครามหนึ่งวัน หลังจากนั้น ทุกครั้งที่เขาเสียชีวิตเขาจะกลับมาฟื้นที่เดิมเวลาเดิม และต้องดำเนินชีวิตเช่นเดิม เคจจึงแก้ปัญหาด้วยการร่วมมือกับริตา วราทัสกี (แสดงโดยบรันต์) นักรบหญิงจากหน่วยรบพิเศษ เพื่อหาทางเอาชนะมิมิกและหลุดพ้นจากวังวนดังกล่าว
ภาพยนตร์เรื่องนี้ผลิตโดยบริษัทวอร์เนอร์บราเธอร์ส ร่วมกับบริษัท 3 อาร์ตส์เอนเตอร์เทนเมนต์ บริษัทวิซมีเดีย และบริษัทวิลเลจโรดโชว์ เริ่มถ่ายทำช่วงปลายปี พ.ศ. 2555 ที่ประเทศอังกฤษ เข้าฉายเมื่อวันที่ 28 พฤษภาคม 2557 ใน 28 ประเทศ เช่น สหราชอาณาจักร บราซิล เยอรมนี สเปน อินโดนีเซีย ฯลฯ และฉายเมื่อวันที่ 6 มิถุนายนของปีเดียวกันเพิ่มอีก 36 ประเทศ เช่น สหรัฐอเมริกา แคนาดา ออสเตรเลีย จีน รัสเซีย ฯลฯ โดยทำรายได้กว่า 370 ล้านดอลลาร์สหรัฐ และได้รับคำวิจารณ์ในเชิงบวกเป็นส่วนใหญ่
เนื้อเรื่องย่อ
ในปี พ.ศ. 2558 มนุษย์ต่างดาวเผ่าที่ถูกเรียกว่า “มิมิก” เดินทางมารุกรานโลกและบุกยึดภาคพื้นทวีปยุโรปเอาไว้ ฝ่ายมนุษย์ได้จัดตั้งกองกำลังพันธมิตรป้องกันโลก (United Defense Force หรือ UDF) เพื่อทำสงครามกับมิมิก ซึ่งได้รับชัยชนะเพียงครั้งเดียวที่สมรภูมิเวอร์ดัน ประเทศฝรั่งเศส
5 ปีต่อมา ในประเทศอังกฤษ พลเอก บริกแฮม (เบรนแดน กลีสัน) ผู้บัญชาการสูงสุดของ UDF สั่งการให้พันตรี วิลเลียม เคจ (ทอม ครูซ) จากหน่วยประชาสัมพันธ์ของกองทัพ ลงสนามรบที่ฝรั่งเศสร่วมกับพลทหารเพื่อบันทึกภาพปฏิบัติการดังกล่าว เคจปฏิเสธเนื่องจากตนไม่ได้ถูกฝึกมาให้ทำงานภาคสนามพร้อมกับข่มขู่ว่าจะป้ายความผิดให้บริกแฮมหากปฏิบัติการครั้งนี้ล้มเหลว เมื่อได้ฟังดังนั้น บริกแฮมจึงสั่งจับกุมและลดยศเคจเป็นพลทหาร และส่งไปปฏิบัติหน้าที่ที่แนวหน้าร่วมกับกองทหารหมู่เจ ภายใต้การบังคับบัญชาของจ่าสิบเอก แฟเรลล์ (บิลล์ แพกซ์ตัน)
ทันทีที่เขาตาย เขากลับตื่นขึ้นมาอีกครั้งในเช้าวันที่ถูกส่งตัวมายังหมู่เจพร้อมกับความทรงจำที่ได้รับจากสนามรบ เขาพยายามบอกทุกคนให้รู้ชะตากรรมของตัวเองในการรบแต่ไม่มีใครเชื่อ ทำให้เขาต้องร่วมรบแล้วตาย และฟื้นขึ้นมาในวันก่อนหน้าจะเกิดสงครามอีกครั้ง เคจตกอยู่ในวังวนนี้ซ้ำไปซ้ำมาจนทำให้เขามีทักษะในการรบเพิ่มขึ้นและสามารถคาดการณ์สิ่งที่จะเกิดขึ้นในสนามรบได้อย่างแม่นยำ จนกระทั่งในการรบครั้งหนึ่ง เขาได้พบกับสิบเอกหญิง ริตา วราทัสกี (เอมิลี บลันต์) นักรบที่มีฝีมือและชื่อเสียงจากสมรภูมิเวอร์ดัน เมื่อเธอเห็นการเคลื่อนไหวและวิธีการต่อสู้ของเคจที่ก้าวหน้ากว่าคนอื่น ๆ เธอก็รู้ทันทีว่าเคจกำลังตกอยู่ในวังวนเวลาอย่างที่เธอเคยเป็น เธอจึงบอกเขาให้ไปพบเธอตอนที่ “ตื่น” อีกครั้ง แล้วทั้งคู่ก็เสียชีวิตจากแรงระเบิดในสงคราม
เมื่อเคจฟื้นขึ้น เขาได้ไปพบกับวราทัสกีและแนะนำตัวกับเธออีกครั้ง เธอพาเขาไปพบ ดร. คาร์เตอร์ (โนอาห์ เทย์เลอร์) ผู้เชี่ยวชาญด้านชีววิทยาของมิมิก คาร์เตอร์อธิบายให้เคจฟังว่า มิมิกจะทำงานเหมือนผึ้ง โดยหากตัวจ่าฝูงที่เรียกว่า “อัลฟา” ถูกฆ่า ตัวนางพญาที่เรียกว่า “โอเมกา” จะย้อนเวลาชีวิตให้ตัวที่ถูกฆ่ากลับไปหนึ่งวันก่อนหน้านั้นเพื่อสร้างข้อได้เปรียบในการต่อสู้ โดยสาเหตุที่เคจสามารถย้อนเวลาได้เหมือนกับมิมิกที่ถูกฆ่า เป็นเพราะว่าเคจได้รับเลือดของมิมิกตัวที่เขาฆ่าตายในสมรภูมิครั้งแรก เช่นเดียวกันกับวราทัสกีที่เคยมีความสามารถนี้เมื่อครั้งทำสงครามที่สมรภูมิเวอร์ดัน แต่สุดท้ายก็สูญเสียมันไปหลังจากที่เธอถูกถ่ายเลือดหลังได้รับบาดเจ็บ
หลังจากการตายครั้งนั้น เคจเห็นนิมิตว่ามิมิกโอเมกาอาศัยอยู่ในเขื่อนแห่งหนึ่งในประเทศเยอรมนี (ซึ่งคาร์เตอร์อธิบายสาเหตุที่เกิดนิมิตครั้งนี้ว่า เกิดจากการที่โอเมกาพยายามจะหาตำแหน่งของเคจ) จากเบาะแสดังกล่าว ทำให้เคจและวราทัสกีใช้เวลาในหลาย ๆ ลูปชีวิตของเคจในการหาเส้นทางจากสนามรบไปยังเขื่อนดังกล่าว
เมื่อตื่นขึ้นอีกครั้ง เคจและวราทัสกีตัดสินใจลักลอบเข้าไปในกระทรวงกลาโหมของสหราชอาณาจักร เพื่อขอเครื่องมือค้นหาตำแหน่งโอเมกาตัวต้นแบบจากบริกแฮม บริกแฮมยอมให้เครื่องมือดังกล่าวกับเคจ แต่ก็สั่งการทหารให้ตามจับกุมทั้งสองไว้ เคจพบว่าโอเมกาอยู่ใต้ฐานพีระมิดลูฟวร์ในกรุงปารีส ประเทศฝรั่งเศส ก่อนที่เขาจะได้รับบาดเจ็บสาหัสจากการจับกุม เขาถูกนำตัวส่งโรงพยาบาลและถูกถ่ายเลือด ซึ่งทำให้เขาไม่สามารถย้อนเวลาได้อีกต่อไป
ร่างของเคจจมลงไปยังแหล่งน้ำที่โอเมกาอาศัยอยู่และได้รับเลือดของโอเมกาเข้าสู่ร่างกาย ทำให้ความสามารถในการย้อนเวลากลับมาอีกครั้ง เขาย้อนเวลากลับไปในวันที่พบกับบริกแฮมครั้งแรก บริกแฮมประกาศทางโทรทัศน์ว่ามิมิกหยุดการเคลื่อนไหวแล้วหลังจากที่มีพลังงานลึกลับบางอย่างเพิ่มขึ้นอย่างฉับพลันในปารีส ส่วนเคจ ซึ่งได้ยศพันตรีกลับคืนมาอีกครั้ง เดินทางไปพบวราทัสกี ก่อนจะทักทายกันในตอนจบ
บทภาพยนตร์
บทภาพยนตร์เรื่องนี้ดัดแปลงมาจากไลต์โนเวลญี่ปุ่นเรื่อง ออลยูนีดอิสคิล ของฮิโระชิ ซะกุระซะกะ ซึ่งบริษัทวิซมีเดียถือลิขสิทธิ์จัดจำหน่ายในทวีปอเมริกาเหนือโดยเริ่มจัดจำหน่ายในปี พ.ศ. 2552 โดยเออร์วิน สตอฟฟ์ เจ้าของบริษัท 3 อาร์ตส์เอนเตอร์เทนเมนต์ สนใจเนื้อเรื่องของไลต์โนเวลเรื่องนี้และขอซื้อลิขสิทธิ์ดังกล่าวมาสร้างเป็นบทภาพยนตร์ โดยสตอฟฟ์ได้ว่าจ้างดันเต ฮาร์เปอร์ มาทำหน้าที่ร่างบทภาพยนตร์ร่างแรกเพื่อนำเสนอขายสตูดิโอภาพยนตร์ ซึ่งต่อมาในเดือนเมษายน พ.ศ. 2553 บริษัทวอร์เนอร์บราเธอร์สตกลงซื้อลิขสิทธิ์ในร่างดังกล่าวเป็นเงินทั้งสิ้น 3 ล้านดอลลาร์สหรัฐ และจ้างดั๊ก ลีแมน เป็นผู้กำกับภาพยนตร์เรื่องนี้ในเดือนสิงหาคมของปีเดียวกัน
เดือนมิถุนายน พ.ศ. 2554 วอร์เนอร์ว่าจ้างโจบี แฮโรลด์ มาเขียนบทร่างที่สอง โดยก่อนการถ่ายทำ 6 เดือน ลีแมนได้พิจารณาตัดทอนบทร่างนี้ออกสองในสามส่วน และให้เจซ บัตเทอร์เวิร์ธ และจอห์น-เฮนรี บัตเทอร์เวิร์ธ นำไปเขียนใหม่ ก่อนที่จะเปลี่ยนผู้เขียนบทอีกครั้งเป็นไซมอน คินเบิร์ก และเปลี่ยนอีกครั้งเป็นคริสโตเฟอร์ แม็คควอรี่ ในท้ายที่สุด
ไมซีนี
ไมซีนี (Μυκῆναι or Μυκήνη อ่านว่า มูแคไน หรือ มูแคแน ; Mycenae) คือเมืองโบราณสมัยสำริดก่อนยุคเฮเลนิก (อารยธรรมกรีซโบราณนับแต่กรีซยุคอาร์เคอิกป็นต้นมา) ตั้งอยู่ในเนินเขาทางตะวันออกเฉียงเหนือของที่ราบอาร์กอส ในเพโลพอนนีส มีกำแพงสร้างอยู่โดยรอบ ปัจจุบันเป็นสถานที่ขุดค้นทางโบราณคดีที่ได้รับการยกย่องให้เป็นมรดกโลกจากองค์กรยูเนสโก
ชื่อและตำนาน
แม้หลักฐานโบราณคดีจะชี้ว่าชาวไมซีนีเป็นคนชาติพันธ์กรีก และพูดภาษากรีก แต่ชื่อ มูแคไน ไม่น่าจะเป็นคำกรีก แต่อาจจะเป็นชื่อสถานที่ที่เรียกโดยชาวพื้นเมือง (autochthon) ที่อาศัยอยู่มาก่อนพวกกรีก ตามตำนานกล่าวว่าชื่อเมืองไมซีนีมีความเกี่ยวข้องกับ คำว่า "เห็ด" (μύκης: mycēs) ในภาษากรีก นักภูมิศาสตร์โบราณ เพาเซเนียส (Παυσανίας) ให้เครดิตการตั้งชื่อแก่ เพอร์ซิอัส ผู้ที่ตำนานเทพปกรณัมกรีกกล่าวว่าเป็นผู้ก่อตั้งเมืองนี้ขึ้น ณ สถานที่ที่ตนได้สังหาร อะคริซิอัส (หรืออะไครเซียส) กษัตริย์แห่งอาร์กอส ผู้เป็นพระเจ้าตาของตน แต่ได้สละสิทธิปกครองเมืองให้กับ เมกาเปนทีส (Μεγαπένθης) ผู้เป็นหลานอีกคนหนึ่งของอะคริซิอัส และตั้งชื่อให้กับเมืองว่า "มูแคไน" ตามด้ามดาบของตนที่มีรูปร่างคล้ายเห็ด
ในโฮเมอร์ เมืองไมซีนีเป็นอาณาจักรของอะกาเมมนอน วีรบุรุษชาวกรีกผู้นำเหล่านักรบอะคีอันไปสู้ในสงครามกรุงทรอย เทพีเฮรามเหสีของซุสโปรดปรานเมืองนี้เป็นพิเศษ
ราชวงศ์เพอร์เซอิด
กรุงไมซีนีตามเทพปกรณัมกรีกถูกก่อตั้งโดยเพอร์ซิอัส วีรบุรุษกึ่งเทพที่เกิดจากซุส กับนางแดนาอี (Danaë) ลูกสาวของอะคริซิอัสกษัตริย์แห่งอาร์กอส หลังจากที่ได้สังหารพระเจ้าตาของตนโดยอุบัติเหตุ ทำให้เพอร์ซิอัสไม่สามารถรับสืบทอดบัลลังก์อาร์กอสได้ เพอร์ซิอัสจึงแลกเมืองกับ เมกาเปนธีส (Megapenthes) ลูกพี่ลูกน้องของตน และขึ้นเป็นกษัตริย์เมืองทิรินส์ (Tiryns) แทน แล้วให้เมกาเปนธีสครองอาร์กอส หลังจากนั้นเพอร์ซิอัสก็ก่อตั้งเมืองไมซีนีขึ้น และปกครองร่วมกับทิรินส์ (จากเมืองไมซีนี)
เพอร์ซิอัสแต่งงานกับนางแอนโดรเมดาและมีบุตรด้วยกันหลายคน แต่ภายหลังถูกสังหารโดยเมกาเปนธีส ขณะที่ยกทัพไปทำสงครามกับอาร์กอส อิเล็กทริอัน (Electryon) บุตรชายของเพอร์ซิอัสขึ้นครองราชย์ต่อในราชวงศ์เพอร์เซอิด แต่การสืบทอดถูกขัดขวางโดยปเตเรลาอัส (Pterelaus) ซึ่งเป็นสายเลือดเพอร์เซอิดอีกคนหนึ่ง อิเล็กทริอันต้องหนีออกจากเมืองไปพร้อมกับฝูงปศุสัตว์ และได้พบกับแอมฟิทริอัน (Amphitryon) หลานชายของเพอร์ซิอัสแต่ถูกแอมฟิทริอันสังหารด้วยตระบองโดยอุบัติเหตุ ซึ่งเมื่อฆ่าลุงของตนแล้วแอมฟิทริอันก็ลี้ภัยหนีไป
ในที่สุดบัลลังก์ของไมซีนีก็ตกแก่สเธเนลัสบุตรชายอีกคนของเพอร์ซิอัส และเป็นอันดับสามในราชวงศ์เพอร์เซอิด สเธเนลัสได้แต่งงานกับ นิซิปเป ลูกสาวของกษัตริย์ของกษัตริย์เพล็อปส์ (Pelops) ผู้ครองนครเอลิส (Elis) นครรัฐที่มีอำนาจมากที่สุดในพื้นที่และเวลานั้น นางนิซิปเปให้กำเนิดบุตรชายคือ ยูริสธีอัส (Eurystheus) กษัตริย์องค์ที่ 4 และองค์สุดท้ายในราชวงศ์เพอร์เซอิด ต่อมาเมื่อฮีลัสบุตรชายของเฮราคลีสได้สังหารสเธเนลัส ยูริสธีอัสก็กลายเป็นปฏิปักษ์กับเฮราคลีส และเมื่อเฮราคลีสตายลง เขาก็ทำการขับไล่พวกเฮราไคลดี หรือพวกเฮราคลิดส์ เหล่าผู้สืบสายเลือดของเฮราคลีส และเป็นสายเลือดเพอร์เซอิดสายหนึ่งออกไปจากแผ่นดินของเพล็อปส์ (เพโลพอนนีส)
วอลเลย์บอลชายในโอลิมปิกฤดูร้อน 2020 รอบคัดเลือก
การแข่งขันวอลเลย์บอลในโอลิมปิกฤดูร้อน 2020 รอบคัดเลือก จะจัดขึ้นระหว่างวันที่ 9 สิงหาคม ค.ศ. 2019 ถึง เดือนมกราคม ค.ศ. 2020 จะมีสิบสองทีมที่ผ่านการคัดเลือกได้แก่: เจ้าภาพ, ทีมชนะเลิศในแต่ละกลุ่มของรอบคัดเลือกระดับโลก และทีมชนะเลิศจากการแข่งขันรอบคัดเลือกระดับทวีปห้าทวีป
การตัดสินลำดับจากผลการแข่งขัน
สำหรับการแข่งขันรอบคัดเลือกโซนอเมริกาเหนือเท่านั้น
ประเทศเจ้าภาพ
เอฟไอวีบีได้กำหนดที่ว่างสำหรับประเทศเจ้าภาพในกีฬาโอลิมปิกฤดูร้อน 2020
อุดม ไกรวัตนุสสรณ์
การศึกษา
อุดม ไกรวัตนุสสรณ์ เข้าศึกษาในชั้นประถมศึกษาที่โรงเรียนอนุบาลสมุทรสาคร และโรงเรียนเอกชัย จากนั้นจึงเข้าศึกษาในระดับมัธยมศึกษาที่โรงเรียนสวนกุหลาบวิทยาลัย เมื่อ พ.ศ. 2522 จากนั้นจึงได้เข้าศึกษาต่อในคณะรัฐศาสตร์ สาขาการปกครอง จุฬาลงกรณ์มหาวิทยาลัย (รุ่นเดียวกับ วสุ แสงสิงแก้ว, เมทนี บุรณศิริ และ จักรภพ เพ็ญแข) จบการศึกษาระดับปริญญาโท ศิลปศาสตรมหาบัณฑิต สาขารัฐศาสตร์ จากมหาวิทยาลัยรามคำแหง และได้รับประกาศนียบัตรชั้นสูง หลักสูตรการเมืองการปกครองในระบอบประชาธิปไตย สำหรับนักบริหารระดับสูง รุ่นที่ 3 จากสถาบันพระปกเกล้า
งานการเมืองระดับประเทศ
อุดม ไกรวัตนุสสรณ์ เป็นสมาชิกสภาผู้แทนราษฎร จังหวัดสมุทรสาคร ในการเลือกตั้ง พ.ศ. 2538, พ.ศ. 2539, พ.ศ. 2544, พ.ศ. 2548 นอกจากนั้นยังเคยได้รับแต่งตั้งเป็นผู้ช่วยเลขานุการรัฐมนตรีว่าการกระทรวงการคลัง เป็นเลขานุการรัฐมนตรีประจำสำนักนายกรัฐมนตรี เป็นที่ปรึกษารัฐมนตรีช่วยว่าการกระทรวงคมนาคม เป็นเลขานุการรัฐมนตรีว่าการกระทรวงศึกษาธิการ และเลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม
โรงเรียนขอนสักตอประดู่ระหอกโพธิ์
โรงเรียนขอนสักตอประดู่ระหอกโพธิ์ (อังกฤษ : Khonsaktopradoorahorpo School) โรงเรียนประจำตำบลโนนศิลา อำเภอโนนศิลา จังหวัดขอนแก่น เปิดสอนระดับชั้น อนุบาล - ประถมศึกษา
อุดม ไกรวัตนุสสรณ์
งานการเมืองระดับประเทศ
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาในปี พ.ศ. 2555 ได้สมัครเข้าเป็นสมาชิกพรรคเพื่อไทย
โรงเรียนขอนสักตอประดู่ระหอกโพธิ์
ประวัติ
โรงเรียนขอนสักตอประดู่ระหอกโพธิ์ ” เดิมชื่อ โรงเรียนบ้านขอนสัก   ก่อตั้งขึ้นเมื่อวันที่   5  เดือน พฤษภาคม พ.ศ. 2514 ซึ่งได้แยกออกมาจากโรงเรียนบ้านหัน  มีนักเรียนทั้งหมด 70 คน  โดยอาศัยศาลาวัดบ้านขอนสักเป็นสถานที่เรียน
อุดม ไกรวัตนุสสรณ์
งานการเมืองท้องถิ่น
ต่อมาในปี พ.ศ. 2563 ได้ลงสมัครรับเลือกตั้งนายกองค์การบริหารส่วนจังหวัดสมุทรสาคร พร้อมด้วยทีม ส.อบจ. สค. ในนาม " ทีมฅนทำงาน" หมายเลข 3 โดยได้รับชัยชนะอย่างท่วมท้น ด้วยคะแนนคะแนนเสียง 131,537คะแนน ชนะขาดอันดับ 2 นายอวยชัย จาตุรพันธ์ ผู้สมัครหน้าใหม่จากคณะก้าวหน้าที่ได้เพียง 26,463 คะแนน ขณะที่อันดับ 3 นายเชาวรินทร์ ชาญสายชลจาก พรรคเพื่อไทย ได้ 22,553 คะแนน ได้ทีม ส.อบจ.สค. ถึง 26 คน และทางคณะกรรมการการเลือกตั้งได้รับรองผลการเลือกตั้งเมื่อวันที่ 2 กุมภาพันธ์ 2564 เป็นนายก อบจ. คนที่ 6 ต่อจาก นายอุดร ไกรวัตนุสสรณ์ พี่ชาย (เสียชีวิต) และนายมณฑล ไกรวัตนุสสรณ์ บิดา
โรงเรียนขอนสักตอประดู่ระหอกโพธิ์
ประวัติ
วันที่ 6 เดือน กรกฎาคม พ.ศ. 2515 สร้างอาคารหลังแรก แบบ ป.1 ฉ ได้รับงบประมาณจากทางราชการ 95,000 บาท และชาวบ้านบริจาคสมทบ 10,000  บาท  รวมงบประมาณ ในการก่อสร้างเป็นเงิน 105,000 บาท
นายสมพงษ์ ช่อรักษ์                เป็นครูใหญ่คนแรกของโรงเรียน                 จนเกษียณอายุราชการ
ปี2532 นายถิน ขวาแซ้น          เป็นอาจารย์ใหญ่                                     คนที่ 2
ปี 2556  นายภัทรพงศ์  สุทธิ  ผู้อำนวยการโรงเรียน  และ ได้เปลี่ยนชื่อเป็น “ โรงเรียนขอนสักตอประดู่ระหอกโพธิ์ ”
การเรียนการสอน
เปิดทำการสอนตั้งแต่อนุบาลปีที่ 1 ถึง ชั้นประถมศึกษาปีที่ 6
เขตให้บริการ
มีเขตบริการ 3 หมู่บ้าน คือ
หอ หึ หึ
หอ หึ หึ เป็นภาพยนตร์ไทย แนวสยองขวัญ คอมเมดี้ จากค่ายไฟว์สตาร์ โปรดักชั่น ออกฉายครั้งแรกเมื่อวันที่ 30 มกราคม พ.ศ. 2535 จากการกำกับของ บัณฑิต ฤทธิ์ถกล นำแสดงโดย สันติสุข พรหมศิริ, จินตหรา สุขพัฒน์, แอน ทองประสม, เกียรติ กิจเจริญ, อรุณ ภาวิไล, วัชระ ปานเอี่ยม, อัญชลี ไชยศิริ, สุลาลีวัลย์ สุวรรณทัต และ วรุฒ วรธรรม ต่อมาเรื่องนี้ได้สร้างเป็นละครโทรทัศน์ ออกอากาศทางสถานีโทรทัศน์ไทยทีวีสีช่อง 3 ในปี พ.ศ. 2554
เรื่องย่อ
หอ หึ หึ เป็นเรื่องราวของนักศึกษาวิทยาลัยครูแห่งหนึ่งที่ต้องมาพบกับบรรดาผีๆที่อาศัยอยู่ในวิทยาลัย เนื่องจากวิทยาลัยแห่งนี้เคยเป็นโรงพยาบาลในสมัยสงครามโลกครั้งที่ 2 บรรดาผีๆออกมารบกวนบรรดาอาจารย์และนักศึกษาเนื่องจากถูกนายประสงค์ ภารโรงคนใหม่บังคับควบคุม บรรดานักศึกษาจึงต้องร่วมมือกันหาทางจัดการกับนายประสงค์เพื่อให้วิทยาลัยกลับมาสงบสุขดังเดิม
ครั้งหนึ่งอาคารวิทยาลัยเก่าแห่งนี้ได้เป็นโรงพยาบาลชั่วคราวในช่วงสงครามโลกครั้งที่ 2 และในอดีตที่นี่เต็มไปด้วยผี และพวกมันได้อยู่ภายใต้ความชั่วร้าย มีหน้าที่รับผิดชอบในการดูแลทรัพย์สินมีค่า ความวุ่นวายได้เริ่มขึ้นเมือกลุ่มนักเรียนพยายามที่จะเป็นนักปราบผี
เกย์-ฟอร์-เพย์
ในอุตสาหกรรมภาพยนตร์เกย์ ที่ใช้มือสมัครเล่น เช่นเดียวกับนักแสดงอาชีพ ในการแสดงแบบ เกย์-ฟอร์-เพย์ ที่หมายถึงนักแสดงที่เป็นชายแท้ (และเชื่อว่าเป็นชายแท้) แต่มีกิจกรรมทางเพศกับเพศเดียวกัน หรือร่วมเพศกับเพศเดียวกันเพื่อเงิน นักแสดงบางคนที่เป็นเกย์หรือไบเซ็กชวล อาจจะมีการทำการตลาด ว่าเป็นชายแท้ เพื่อให้ดูยั่วยวน และเพราะว่าชายแท้ที่ยังบริสุทธิ์อยู่ในการมีเพศสัมพันธ์กับชายอื่น รวมถึงความหนุ่มแน่น กล้ามเนื้อ และความไม่จัดเจน ทำเป็นเป็นสิ่งที่ถูกเสาะหามากกว่า
นักแสดงกระแสหลัก
นักแสดงชายแท้ที่รับบทเป็นกลุ่มบุคคลที่มีความหลากหลายทางเพศ ในภาพยนตร์และรายการทางโทรทัศน์หรือละครเวที มักได้รับค่าตอบแทนมากขึ้น เพื่อให้พวกเขาแสดงเป็นเกย์ และถึงแม้ว่าจะเริ่มลดลงไปแล้ว เรื่องที่มีความโดดเด่นอย่างเช่น
นอกจากนี้ยังมีนักแสดงที่แสดงเป็นตัวละครที่ไม่ใช่เกย์แต่ทำอาชีพเช่นนี้ เช่น ในภาพยนตร์เรื่อง Boogie Nights ที่มาร์ก วาห์ลเบิร์ก รับบทไม่ใช่เกย์แต่มักจะสำเร็จความใคร่ให้ชายอื่นเพื่อเงิน มีหลายครั้งในบทบาทนี้ที่มักมีฉากเกย์ อย่างเช่น จูบแบบปากสัมผัสปาก หรือการมีเพศสัมพันธ์
ในสื่อญี่ปุ่น นักแสดงที่ใช้ชื่อการแสดงว่า เรเซอร์ ราโมน เอชจี หรือเป็นที่รู้จักในชื่อ ฮาร์ดเกย์ หรือ HG เป็นตัวแสดงที่แสดงและพัฒนาโดยมาซากิ ซูมิทานิ ที่แต่งกายในชุดหนังพีวีซีสีดำรัดผิวหนัง เริ่มมีในปี 2002 จนในที่สุดมีชื่อเสียงเด่นชัดในระดับชาติในปี 2005 เขาได้รับคำวิจารณ์ว่าเป็นแบบฉบับทั่วไปของเกย์ผู้ชายและนอกจากนี้ยังสร้างบทบาทโดยมักจะแสดงท่าที พฤติกรรมประหลาดสุดโต่ง ในการล้อเลียน สังคมส่วนน้อย
หนังโป๊
ในหนังโป๊ ที่นักแสดงแสดงตนว่าเป็นชายรักต่างเพศ แต่ก็แสดงบทบาทมีกิจกรรมทางเพศกับชายอื่นในภาพยนตร์ อย่างเช่น ไรอัน ไอดอล, เคลย์ มาเวอริก, ไมค์ แบรนสัน, เจฟฟ์ สไตรเกอร์, วูล์ฟ ฮัดสัน, คริสเตียน, แอรอน เจมส์, ปีเตอร์ นอร์ท, โจ แดลซานโดร แต่ก็ยังไม่ถูกตราหน้าในการแสดงบทบาท นักแสดงพวกนี้มักแสดงในบทรุก แต่ก็มีบางกรณีอย่างนายแบบของ คริสเตนบียอร์น และเบลอามี บางคนรับบทรับ อย่าง เคิร์ต ไวลด์ ที่รับบทรับใน Gigolos ซึ่งตัวเขาแต่งงานและมีบุตรแล้ว 3 คน
ในธุรกิจหนังโป๊เกย์แล้ว นักแสดงหนังโป๊เกย์บางคนที่อาจแสดงตัวว่าเป็นชายแท้ แต่จริงแล้วไม่ใช่ เพื่อให้เนื้อหาดูลักษณะเป็นแฟนตาซี โปรดิวเซอร์เกย์บางคนมักให้คำนิยามเกี่ยวกับนักแสดงที่หามาว่าเป็นชายแท้ เพื่อยอดขายมากขึ้น มากไปกว่านั้นนักแสดงเกย์หรือไบเซ็กชวลบางคนในภาพยนตร์เกย์ อาจต้องแสดงตนเป็นชายแท้เพื่อความเป็นส่วนตัวหรือเหตุผลทางอาชีพ
นักแสดงชายแท้บางคนที่เริ่มแสดงในหนังโป๊เกย์ มักได้รับกล่าวหาว่าเป็นเกย์ ขณะที่หลายๆ คนหากเริ่มแสดงในหนังโป๊เกย์จะแสดงฉากเดี่ยว สำหรับการจ่ายที่เพิ่มมากขึ้นของชายแท้มักจะเป็นฉากหมู่ ที่นักแสดงชายแท้จะแสดงบทรุก มีหลายครั้งที่นักแสดงรุกจะถูกถามหาให้รับบทรับและมักเปิดตัวในเทศกาลใหญ่ๆ เมื่อออกขาย
ไอโซโทปของแฟรนเซียม
แฟรนเซียม (Fr) ไม่มีไอโซโทปที่เสถียรทำให้มวลอะตอมของแฟรนเซียมไม่มีค่าที่คงตัว ไอโซโทปของแฟรนเซียมที่เสถียรที่สุดคือ 223Fr ด้วยครึ่งชีวิต 22 นาที ซึ่งไอโซโทปนี้ได้จากการสลายตัวของ 235U ส่วนไอโซโทปธรรมชาติอื่นๆ คือ 221Fr
อาโป้ง
ที่มา
คำว่า อาโป้ง ที่ชาวภูเก็ตใช้เรียกชื่อขนม มีที่มาจากภาษามลายู Apom หรือ Apong โดยภาษามลายูรับมาจากภาษาஆப்பம் (Āppam) ผ่านชาวอินเดียที่อพยพมาใช้แรงงานในคาบสมุทรมลายูในอดีต เดิมที่อาโป้งในแบบฉบับดังเดิมของอินเดียเป็นอาหารคาว มีส่วนผสมของนมข้าวและกะทิผสมกัน ทิ้งให้ยีสต์ขึ้นแล้วจึงนำไปใส่หลุมกระทะ รับประทานคู่กับแกงกะหรี่ เป็นอาหารที่ได้รับความนิยมทานเป็นมื้อเช้าอย่างมากในอินเดียใต้ เมื่อขนมชนิดนี้ได้ถูกเผยแพร่มาสู่คาบสมุทรมลายู ได้มีการปรับเปลี่ยนรสชาติให้ถูกปากคนท้องถิ่นได้การผสมน้ำตาลลงไป ทำให้อาโป้งกลายเป็นขนมหวานที่นิยมรับประทานในภาคใต้ของประเทศไทย, ประเทศมาเลเซีย และประเทศสิงคโปร์
สกุลนกกระตั้วดำ
นกกระตั้วดำ (Black cockatoo, Dark cockatoo) เป็นสกุลของนกปากขอขนาดใหญ่ ในวงศ์นกกระตั้ว (Cacatuidae) ใช้ชื่อสกุลว่า Calyptorhynchus
สกุลนี้บรรยายทางวิทยาศาสตร์โดยนักธรรมชาติวิทยาชาวฝรั่งเศส อองเซลเม่ เกต็อง เดมาไรซ์ ในปี ค.ศ. 1826 พบทั้งหมด 5 ชนิด ทั้งหมดส่วนใหญ่มีขนสีทึบทึมเช่น สีเทา หรือสีน้ำตาลเข้ม และการอนุกรมวิธานจะพิจารณาตามตามขนาดและบางส่วนของขนขนาดเล็กสีแดง, สีเทา และสีเหลืองโดยเฉพาะอย่างยิ่งในขนหาง จัดได้ว่ามีลักษณะทางพันธุกรรมที่ใกล้เคียงกับนกกระตั้วแก๊ง-แก๊ง (Callocephalon fimbriatum) และนกคอกคาเทล (Nymphicus hollandicus) ซึ่งมีขนาดเล็กกว่ามาก
ถือได้ว่าเป็นสกุลที่มีขนาดใหญ่ที่สุดของนกกระตั้วที่มิได้มีขนสีขาว และแบ่งออกได้เป็น 2 สกุลย่อย คือ Calyptorhynchus และ Zanda โดยพิจารณาจากสีขนและความแตกต่างกันระหว่างเพศ
การจำแนก
สกุลย่อย Calyptorhynchus (นกที่มีสีขนแดงและสีดำ) สกุลย่อย Zanda (นกที่มีสีขนดำ, เหลือง และขาว)
อะกาเมมนอน
อะกาเมมนอน (Agamemnon; Ἀγαμέμνων, Ἀgamémnōn) ตามเทพปกรณัมกรีก เป็นบุตรของกษัตริย์เอทริอัส และราชินิไอโรเปแห่งนครไมซีนี พระองค์มีพระอนุชาคือเมเนเลอัส มีพระมเหสีชื่อพระนางไคลเตมเนสตรา และมีราชบุตร/ราชธิดา 4 พระองค์ ได้แก่ อิฟิจิไนอา (Iphigenia), อีเลคตรา (Electra), ออเรสตีส (Orestes) และ คริซอธีมิส (Chrysothemis) ตำนานของกรีกถือว่าอากาเมมนอนเป็นกษัตริย์ปกครองนครไมซีนี หรืออาร์กอส ซึ่งอาจเป็นสถานที่เดียวกันแต่เรียกคนละชื่อ พระองค์เป็นผู้บัญชาการใหญ่ของกองกำลังพันธมิตรฝ่ายกรีก ที่จัดตั้งขึ้นเพื่อยกทัพไปกรุงทรอย หลังจากปารีสลักลอบพาพระนางเฮเลน มเหสีของเมเนเลอัสหนีไป
อะกาเมมนอนเป็นกษัตริย์นักรบที่ทะเยอะทะยาน เมื่อคราวยกทัพไปทรอยเกิดลมพายุใหญ่ขึ้น ทัพเรือกรีกไม่สามารถแล่นออกไปได้ พระองค์จึงปฏิบัติตามคำแนะนำของโหรเอกแคลคัส(เทสตอริดีส) โดยทรงสั่งให้บูชายันต์อิฟิจิไนอา พระธิดาของพระองค์เองแด่ทวยเทพ คลื่นลมจึงได้สงบ ฯ ต่อมาในระหว่างที่กำลังปิดล้อมกรุงทรอยอยู่เป็นปีที่สิบ ได้เกิดโรคระบาดใหญ่ที่ส่งมาโดยเทพอะพอลโล ด้วยเหตุที่อะกาเมมนอนไปลบหลู่ ไครซีส (Chryses) นักบวชของอะพอลโลโดยไม่ยอมคืนลูกสาวให้ อะคิลลีสนักรบคนสำคัญของกองทัพกรีกแนะนำให้เหล่าแม่ทัพกรีก (basileus) ยกทัพของตนกลับ ถ้ายังไม่อยากจะตายกันหมดอยู่ที่ชายหาดของทรอย อะกาเมมนอนจึงจำต้องคืนลูกสาวให้กับไครซีสเพื่อระงับพิโรธของอะพอลโล และใช้อำนาจริบเอาหญิงรับใช้ชาวทรอยที่อะคิลลีสได้เป็นรางวัลในการรบ มาเป็นของตนทดแทนลูกสาวของไครซีส ทำให้อะคิลลีสเสียใจและถอนตัว(ชั่วคราว)จากการสู้รบ เป็นผลให้นักรบกรีกล้มตายเป็นอันมาก
เมื่ออะกาเมมนอนยกทัพกลับมาจากกรุงทรอย พระองค์ถูกลอบสังหารโดยการร่วมมือกันระหว่าง พระนางไคลเตมเนสตรา และอีจีสธัส (Aegisthus) ชู้รักของพระมเหสี (เป็นเหตุการณ์ที่ได้รับการกล่าวถึงในหมากาพย์ โอดิสซีย์ ล.11:409-11) ในบางตำนานกล่าวว่าพระนางไคลเตมเนสตราเป็นผู้ลงมือสังหารพระสวามีด้วยตนเอง
จอมมหากาฬ 007
จอมมหากาฬ 007 (You Only Live Twice) เป็นภาพยนตร์แนวสายลับฉายเมื่อปี ค.ศ. 1967 เป็นภาพยนตร์เรื่องที่ห้าใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย ฌอน คอนเนอรี เป็น เจมส์ บอนด์ สายลับเอ็มไอ6 กำกับโดย ลูอิส กิลเบิร์ต อำนวยการสร้างโดย แฮรรี ซอลท์ซ์แมนและอัลเบิร์ต อาร์. บรอคโคลี เขียนบทโดย โรอาลด์ ดาห์ล ดัดแปลงบางส่วนจากนวนิยายชื่อเดียวกันของเอียน เฟลมมิง เมื่อปี ค.ศ. 1964 เป็นภาพยนตร์บอนด์เรื่องแรกที่ไม่ได้นำโครงเรื่องจากนวนิยายมาใช้ โดยใช้แค่ตัวละครบางตัวและสถานที่จากหนังสือแต่เนื้อเรื่องนั้นเป็นเนื้อเรื่องใหม่
ในภาพยนตร์ บอนด์เดินทางไปญี่ปุ่นหลังยานอวกาศที่มีคนขับของอเมริกันและโซเวียตในวงโคจรหายไปอย่างลึกลับ ในขณะที่แต่ละประเทศต่างโทษอีกฝ่ายท่ามกลางสงครามเย็น บอนด์เดินทางไปเกาะแห่งหนึ่งในญี่ปุ่นอย่างลับ ๆ เพื่อตามหาผู้บงการอยู่เบื้องหลังและได้เผชิญกับ เอิร์นส์ สตาฟโร โบลเฟลด์ หัวหน้าองค์การสเปกเตอร์ ภาพยนตร์เปิดเผยใบหน้าของโบลเฟลด์ครั้งแรก หลังภาพยนตร์ก่อนหน้านี้เห็นแค่ช่วงอกลงมา สเปกเตอร์กำลังทำงานให้กับรัฐบาลของมหาอำนาจในเอเชียที่ไม่ทราบชื่อ คาดว่าเป็นสาธารณรัฐประชาชนจีน เพื่อกระตุ้นให้เกิดสงครามระหว่างมหาอำนาจ
ระหว่างการถ่ายทำที่ญี่ปุ่น ฌอน คอนเนอรี ประกาศว่าจะเลิกรับบทเป็น เจมส์ บอนด์ แต่เขาก็กลับมารับบทเดิมอีกครั้งใน 007 เพชรพยัคฆราช ในปี ค.ศ. 1971 และต่อมาใน พยัคฆ์เหนือพยัคฆ์ ภาพยนตร์บอนด์ที่ไม่ได้สร้างโดยอีออน ในปี ค.ศ. 1983 จอมมหากาฬ 007 ประสบความสำเร็จได้รับคำชมจากนักวิจารณ์และทำเงิน 111 ล้านดอลลาร์สหรัฐทั่วโลก
เรื่องย่อ
ยานอวกาศของอเมริกาได้ถูกจารกรรมไปกลางอากาศ ทางอเมริกาเชื่อว่าต้องเป็นฝีมือของโซเวียตอย่างแน่นอน แต่ทางอังกฤษกลับเห็นว่า นี่ต้องเป็นแผนร้ายของฝ่ายอื่นมากกว่า จึงได้ส่ง เจมส์ บอนด์ (Sean Connery) ไปยังญี่ปุ่น เพื่อสืบหาร่องรอย เพราะจากแหล่งข่าวได้รายงานมาว่า มียานบินลึกลับขนาดยักษ์มาร่อนลงแล้วหายไปในแถบภูเขาไฟของญี่ปุ่น และที่นี่เองที่บอนด์ได้พบกับศัตรูคู่อาฆาตเก่าแก่ที่ยังไม่เคยพบหน้า แต่ปะทะฝีมือกันมาหลายต่อหลายครั้ง ... นั่นก็คือ เอิร์นส์ สตาฟโร โบลเฟลด์ (Donald Pleasence) หัวหน้าแห่งองค์กร SPECTRE นั่นเอง ซึ่งในครั้งนี้ โบลเฟลด์หมายมั่นจะโค่น เจมส์ บอนด์ ลงให้ได้ เพราะแผนการของมันโดนบอนด์ขัดขวางมาไม่รู้กี่รอบแล้ว
สมเด็จพระเจ้าปัฟโลสแห่งกรีซ
สมเด็จพระเจ้าปัฟโลส (Παύλος, Pávlos; 14 ธันวาคม ค.ศ. 1901 – 6 มีนาคม ค.ศ. 1964) เป็นพระมหากษัตริย์แห่งกรีซ ตั้งแต่วันที่ 1 เมษายน ค.ศ. 1947 จนกระทั่งสวรรคตใน ค.ศ. 1964
สมเด็จพระเจ้าปัฟโลสเป็นพระญาติชั้นที่ 1 ในเจ้าชายฟิลิป ดยุกแห่งเอดินบะระ และพระราชอัยกาในสมเด็จพระราชาธิบดีเฟลิเปที่ 6 แห่งสเปน
พระราชประวัติเบื้องต้น
พระราชสมภพเมื่อวันที่ 14 ธันวาคม ค.ศ. 1901 ณ กรุงเอเธนส์, ราชอาณาจักรเฮเลนิก พระราชโอรสพระองค์ที่ 3 ใน พระเจ้ากอนสตันดีโนสที่ 1 กับ เจ้าหญิงโซฟีแห่งปรัสเซีย พระองค์ทรงเป็นผู้สืบสายเลือดโดยตรงลำดับที่ 5 ของราชวงศ์อิมพีเรียลกรีก (จักรวรรดิไบแซนไทน์) พระองค์ทรงเข้ารับการฝึกในราชนาวีกรีซ
โดยระหว่างปี ค.ศ. 1917 ถึง ค.ศ. 1920 พระองค์ต้องทรงออกนอกประเทศและลี้ภัยอยู่ในต่างแดนกับพระราชบิดา ครั้งที่สองระหว่าง ค.ศ. 1923 ถึง ค.ศ. 1935 และอีกครั้งในปี ค.ศ. 1941 ถึง ค.ศ. 1946 ครั้งนี้กับพระเชษฐา สมเด็จพระราชาธิบดีเยออร์ยีโอสที่ 2 ในช่วงเวลาส่วนใหญ่ระหว่างสงครามโลกครั้งที่สอง ที่กรีซอยู่ภายใต้การควบคุมของนาซีเยอรมัน พระองค์ร่วมกับรัฐบาลผลัดถิ่นกรีซทั้งในลอนดอนและไคโร กระจายเสียงผ่านวิทยุไปยังชาวกรีกในกรีซ พระองค์เสด็จนิวัติกลับประเทศกรีซเมื่อปี ค.ศ. 1946 ทรงขึ้นครองราชย์เมื่อปี ค.ศ. 1947 ซึ่งต่อจากสมเด็จพระราชาธิบดีเยออร์ยีโอสที่ 2 พระเชษฐาที่เสด็จสวรรคตในระหว่างสงครามกลางเมือง
การอภิเษกสมรสและพระราชบุตร
ในวันที่ 9 มกราคม ค.ศ. 1938 พระองค์อภิเสกสมรสกับ เจ้าหญิงฟรีเดอรีเคอแห่งฮันโนเฟอร์ พระญาติองค์แรกเคยถูกถอดออกจากฟรีดริชที่ 3 จักรพรรดิเยอรมัน และ วิกตอเรีย เจ้าหญิงพระราชกุมารี และพระญาติชั้นที่สองผ่านทางคริสเตียนที่ 9 แห่งเดนมาร์ก ณ กรุงเอเธนส์ และมีโอรสธิดาด้วยกันสามพระองค์ดังนี้
อ้างอิง
19011964
สโมสรวอลเลย์บอลหญิงนครราชสีมา ในฤดูกาล 2019–20
การแข่งขันวอลเลย์บอลของสโมสรวอลเลย์บอลหญิงนครราชสีมา ประจำปี พ.ศ. 2563
ตารางคะแนน
สัปดาห์ที่ 1
สัปดาห์ที่ 2
สัปดาห์ที่ 3
สัปดาห์ที่ 5
สัปดาห์ที่ 6
สัปดาห์ที่ 7
สัปดาห์ที่ 8
สัปดาห์ที่ 10
สัปดาห์ที่ 11
ICD-10 บทที่ 6: โรคของระบบประสาท
เป็นบัญชีโรคย่อยหนึ่งจากบัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง ฉบับทบทวนครั้งที่ 10 (ICD-10) ซึ่งเป็นรหัสของโรคและอาการ อาการแสดง ความผิดปกติที่ตรวจพบ อาการนำ สภาพสังคม หรือสาเหตุภายนอกของการบาดเจ็บหรือโรค จัดทำขึ้นโดยองค์การอนามัยโลกโดยแล้วเสร็จในปี พ.ศ. 2535 โดยมีวัตถุประสงค์ในการจัดประเภทการเจ็บป่วยตามเกณฑ์เพื่อใช้บันทึกเพื่อรวบรวมเป็นข้อมูลทางสถิติในการวางแผนสุขภาพในระดับสากล
ธนะศักดิ์ ปฏิมาประกร
พลเอก ธนะศักดิ์ ปฏิมาประกร เป็นสมาชิกวุฒิสภา อดีตรองหัวหน้าคณะรักษาความสงบแห่งชาติ (คสช.) ฝ่ายความมั่นคง กรรมการในคณะกรรมการบริหารราชการแผ่นดินตามกรอบการปฏิรูปประเทศยุทธศาสตร์ชาติ และการสร้างความสามัคคีปรองดอง ประธานคณะกรรมการส่งเสริมคุณธรรมแห่งชาติ ประธานกรรมการในคณะกรรมการพัฒนาสื่อปลอดภัยและสร้างสรรค์แห่งชาติ และเป็นอดีตรองนายกรัฐมนตรี อดีตรัฐมนตรีว่าการกระทรวงการต่างประเทศ อดีตผู้บัญชาการทหารสูงสุด ซึ่งได้รับโปรดเกล้าฯ ให้ดำรงตำแหน่งสืบต่อจาก พล.อ. ทรงกิตติ จักกาบาตร์ ที่เกษียณอายุราชการไปก่อนหน้านั้น ประธานในคณะกรรมการศูนย์อำนวยการเตรียมความพร้อมประเทศไทยในการเข้าสู่ประชาคมอาเซียน
ประวัติ
ธนะศักดิ์ ปฏิมาประกร เกิดเมื่อวันที่ 9 พฤศจิกายน พ.ศ. 2496 ที่อำเภอครบุรี จังหวัดนครราชสีมา เป็นบุตรของ พันเอก ยงยุทธ ปฏิมาประกร หลานตาใน รองอำมาตย์เอก หลวงนิติการประสิทธิ์ (นวน เหมนิธิ) กับ ภริยาคนที่ 2 อุก นิติการประสิทธิ์ (ญ.) เป็นผู้สืบสายสกุล “ณ ราชสีมา” ชั้น 8 สาย "พระยาภักดีสงคราม (เจ้าเมืองนางรอง)"  และ สวาสดิ์ ปฏิมาประกร (ญ.) จบการศึกษาจากโรงเรียนเตรียมทหารรุ่นที่ 12 (ตท.12) โรงเรียนนายร้อยพระจุลจอมเกล้ารุ่นที่ 23 (ตท.12 และ จปร.23 - ร่วมรุ่นเดียวกับ พล.อ. ประยุทธ์ จันทร์โอชา, พล.อ. ดาว์พงษ์ รัตนสุวรรณ, พล.อ. ธวัชชัย สมุทรสาคร) และปริญญาปรัชญาดุษฎีบัณฑิต สาขาวิชารัฐประศาสนศาสตร์ วิทยาลัยการบริหารรัฐกิจ มหาวิทยาลัยบูรพา
งานด้านการทหาร
ชีวิตส่วนตัวมีชื่อเล่นว่า "เจี๊ยบ" สื่อมวลชนจึงมีชื่อที่นิยมเรียกอย่างไม่เป็นทางการว่า "บิ๊กเจี๊ยบ" ด้านครอบครัว สมรสกับ นางเพ็ญลักษณ์ ปฏิมาประกร (นามสกุลเดิม: บุนนาค)
งานด้านการเมือง
ในรัฐบาลพล.อ.ประยุทธ์ จันทร์โอชา เขาดำรงตำแหน่งรัฐมนตรีว่าการกระทรวงการต่างประเทศ
ต่อมาเขาได้พ้นจากความเป็นรัฐมนตรี เมื่อวันที่ 19 สิงหาคม พ.ศ. 2558 ดำรงตำแหน่งรองนายกรัฐมนตรีเพียงตำแหน่งเดียว และได้รับมอบหมายให้กำกับดูแลงานกระทรวงการท่องเที่ยวและกีฬา และกระทรวงวัฒนธรรม
เซียว จ้าน
(เกิด 5 ตุลาคม ค.ศ. 1991) เป็นนักร้องและนักแสดงชาวจีน เป็นสมาชิกวงไอดอลชาย ‘เอ็กซ์ไนน์ (X NINE) ’ เป็นที่รู้จักจากบทบาทในละครเรื่อง ฮ่องเต้ที่รัก (哦！我的皇帝陛下; Oh! My Emperor) ซึ่งเผยแพร่ใน ค.ศ. 2018 และโด่งดังในวงกว้างทั้งในและนอกประเทศจีนจากเรื่อง ปรมาจารย์ลัทธิมาร (陈情令; The Untamed) ซึ่งเผยแพร่ใน ค.ศ. 2019 และมียอดการชมรวมในแพลตฟอร์ม Tencent ถึง 1.01 หมื่นล้าน ผลงานการแสดงอื่นได้แก่ ตำนานจอมยุทธ์ภูตถังซาน (斗罗大陆 หรือ Douluo Dalo) กองกำลังประจัญบาน (电视剧王牌部队 หรือ Ace Troops) และล่าสุดใน ค.ศ. 2022 คือ คุณคือคำปฏิญาณแห่งรัก (余生，请多指教 หรือ The Oath of Love) ในฐานะนักร้อง ได้ออกผลงานเดี่ยวเพลง 光点 (Light Spot หรือ Made to love) ซึ่ง Guinness World Record ได้บันทึกว่าเป็นเพลงที่มีการขายเร็วที่สุดภายใน 24 ชั่วโมง และประกาศอีกครั้งให้เป็นเพลงที่มีการขายดิจิตอลสูงสุดในโลก จำนวน 54,318,228 ก๊อปปี้ ณ วันที่ 4 มกราคม ค.ศ.2023 ณ 30 เมษายน ค.ศ. 2023 มียอดขายถึง 163.07 ล้านหยวน
ชีวิตช่วงแรก
เซียวจ้าน เกิดเมื่อ 5 ตุลาคม ค.ศ. 1991 ที่ฉงชิ่ง ประเทศจีน ในวัยเด็ก ครอบครัวสนับสนุนให้ใช้เวลาว่างในการเรียนศิลปะทั้งวาดภาพ เขียนพู่กันจีน โกะ เปียโน และไวโอลินตั้งแต่อายุ 8 ขวบ (จากบทสัมภาษณ์นิตยสาร VogueMe 2020.01.17) งานอดิเรกชอบทำอาหารโดยได้รับการถ่ายทอดจากคุณยายและคุณแม่ เซียวจ้านจบการศึกษาปริญญาตรีสาขาออกแบบนิเทศน์ศิลป์จาก Modern International Art Design Academy ที่ Chongqing Technology and Business University หรือ CTBU ปีการศึกษา 2010-2014  ซึ่งเป็นสถาบันที่มีการเรียนการสอนเป็นภาษาอังกฤษ